《送达善归玉塘》
宋代·舒岳祥

霜降水泉涸，风紧草木枯。
柴扃常自闭，淡泊守园庐。
晨有客来访，裹饭如桑舆。
世事不欲论，幽怀咏唐虞。
蚩尤作五兵，轩辕力诛除。
战伐从此邕，祸患引八区。
兹事伤我心，何由返古初。
我辈惜榆景，来往莫相疏。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。